যস্তিকা ভাটিয়া
যস্তিকা হরিশ ভাটিয়া (জন্ম ১ নভেম্বর ২০০০) একজন ভারতীয় মহিলা ক্রিকেটার। ফেব্রুয়ারি ২০২১-এ, দক্ষিণ আফ্রিকার বিপক্ষে সিরিজের জন্য খেলোয়াড়দের নাম ঘোষণা হলে যস্তিকা প্রথমবারের মতো সীমিত ওভারের স্কোয়াডে জাতীয় দলে সুযোগ পান। ভাটিয়া বলেছেন যে জাতীয় দলে তার নির্বাচন পরাবাস্তব ছিল, এবং সুযোগের জন্য তার কোচ এবং ক্লাবকে ধন্যবাদ জানান। এছাড়াও ডিসেম্বর ২০১৯-এ তিনি ভারত এ দলের সাথে অস্ট্রেলিয়া সফর করেন। আগস্ট ২০২১-এ, তিনি জাতীয় দলে পুনরায় ডাক পান অস্ট্রেলিয়ার বিপক্ষে সিরিজের জন্য, সিরিজের একমাত্র টেস্ট ম্যাচের দলেও তিনি ছিলেন। ২১ সেপ্টেম্বর ২০২১-এ, অস্ট্রেলিয়ার বিপক্ষে তার ওডিআই অভিষেক হয়। ৩০ সেপ্টেম্বর ২০২১-এ, অস্ট্রেলিয়ার বিপক্ষেই টেস্টে অভিষেক ঘটে। ৭ অক্টোবর ২০২১-এ, অস্ট্রেলিয়ার বিপক্ষেই টি২০ আন্তর্জাতিক অভিষেক ঘটে। জানুয়ারি ২০২২-এ, নিউজিল্যান্ডে অনুষ্ঠিত হতে চলা ২০২২ মহিলা ক্রিকেট বিশ্বকাপ প্রতিযোগিতার জন্য তিনি ভারতীয় দলে ডাক পান। জুলাই ২০২২-এ, ২০২২ কমনওয়েলথ গেমসে ক্রিকেট টুর্নামেন্ট খেলতে ভারতীয় দলের হয়ে বার্মিংহাম যান।